Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 523

3. évfolyam Évi óraszám: 55,5 óra* (A tantárgyi tanterv órakerete a ”B” változatban a szabadon tervezhetõ órákkal egészíthetõ ki) Témakörök, tartalmak Tanulói tevékenység A megismerési módszerek alapozása (folyamatosan). Megfigyelés, leírás, összehasonlítás, csoportosítás, vizsgálódás, egyszerû kísérletek végzése a tanulók közvetlen környezetében lévõ tárgyak, élõlények érzékelhetõ tulajdonságai körében, a folyamatok nyomon követése, egyszerû természeti jelenségek felismerése. A tapasztalatok lejegyzése, rendezése tanítói segítséggel. Egyszerû kísérletek megfigyelése és elvégzése. Oksági összefüggések keresése a kísérletek tapasztalatai és a mindennapi tapasztalatok között. Becslések, egyszerû mérések szabványegységekkel (m, dm, cm, mm; t, kg, dkg, g; l, dl, cl, ml, hl; óra, perc, másodperc; °C) tanítói segítséggel. Mérések, méréssorozatok végzése. A tapasztalatok általánosítása. Ismerkedés a közvetlen tapasztalással nem megszerezhetõ ismeretek forrásaival (gyermekenciklopédiák, egyszerû képes határozók, térképek, álló- és mozgóképek). A tapasztalatok kifejezése élõszóban, rajzban, írásban tanítói segítséggel. Tapasztalatok megjelenítése egyszerû ábrával, rajzzal. Saját korábbi tapasztalatok beépítése. Gyermekenciklopédiák, könyvek használata adott feldolgozási algoritmus segítségével. Tévémûsorok, reklámok és az azokban esetleg elõforduló helyes és téves tájékoztatások megfigyelése, elemzése (pl. táplálkozás, gyógymódok). Témakörök, tartalmak Tanulói tevékenység Az élõ természet alapismeretei A növények életéhez nélkülözhetetlen környezeti feltételek vizsgálata. Szeptemberi séta a vizek, vízpartok élõvilágának megfigyelésére. (Tavasszal újra visszatérünk!) A környezet változásának hatása a növények életére (pl. fény, talaj, idõjárás, szennyezõ anyagok). A növényi élet évszakos ritmusa. A növények alkalmazkodása az életkörülményekhez (a fény felé igyekvõ növények, az uralkodó szélirány által formálódott fák). A talaj minõségének, víztartalmának összehasonlítása más élõhelyekkel (kert, erdõ, mezõ). A környezet változásainak hatása az állatok életére. Az állatok évszakok szerinti viselkedése. Halak, hüllõk, rovarok, békák, madarak, emlõsök megfigyelése a természetben, videofilmen. Hogyan alkalmazkodnak az évszakokhoz, az idõjárás változásaihoz. A növények és állatok kapcsolata, egymásrautaltsága a természetben. A növények rejtõzködõ helyet, táplálékot biztosítanak az állatok számára. Az állatok segítenek a növények szaporodásában, életfeltételeik javításában. Táplálékláncok, táplálékhálózatok alkotása applikációs képekbõl többféleképpen. Indoklásuk. Hogyan befolyásolja az ember környezete alakulását? Pozitív és negatív emberi tevékenységek, ezek következményei. Viselkedéskultúra a természetben. Helyes magatartásformák gyakorlása. Zaj nélkül, a kitaposott úton közlekedünk, nem háborgatjuk az állatokat stb. Testünk és életmûködésünk Az egészséges életmód, helyes napirend, életrend. Egészség, sport. Testünk mérhetõ tulajdonságai. Az életjelenségek változásainak megfigyelése saját testen és a társakén. A környezet változásainak hatása életünkre. A helyes táplálkozás. Fontosabb élelmiszerek, táplálkozási ártalmak. A változatos étrend fontossága. Az étkezés és a betegségekkel szembeni ellenálló képesség közötti összefüggés. A légzés. A tiszta levegõ fontossága. A betegség tünetei (rossz közérzet, láz, fájdalom, hasmenés, hányás, vérzés). A leggyakoribb fertõzõ betegségek. A betegségmegelõzés lehetõségei. A kulturált viselkedési szabályok és a betegségek, balesetek közötti összefüggések (pl. tisztálkodás, zsebkendõhasználat, udvariasság). A betegápolás, beteglátogatás szabályai. Dramatikus játékok. A kuruzslás veszélyei. A természetgyógyászati készítmények helyes használata. Az orvos tanácsainak betartása. Találkozás önmagaddal. Az önismeret alapjainak kialakítása irodalmi szemelvények, dramatikus játékok, önelemzés segítségével. Témakörök, tartalmak Tanulói tevékenység Az élettelen természet alapismeretei A környezetben elõforduló anyagok mérhetõ tulajdonságai. A változások megfigyelése. A hõmérséklet változása. Halmazállapot-változások a mindennapi életben. A víz elõfordulási formái a természetben. Idõjárási hatások. Megfigyelések, tapasztalatok, mérési eredmények elmondása szóban, rögzítés írásban megbeszélés után. Rövid szövegek igazságtartalmának elemzése, megvitatása, eldöntése elõzetes tapasztalatok, megfigyelések alapján. A különféle anyagok halmazállapotának fõbb jellemzõi. A halmazállapot-változás megtapasztalása a természetben és kísérletek alapján. A levegõ páratartalmának bizonyítása. A fagyás, olvadás, oldódás, forrás, párolgás, lecsapódás megfigyelése. E jelenségek hasznosítása a mindennapi életünkben. A gõz feszítõ erejének bizonyítása kísérlettel. Az égés. Éghetõ és éghetetlen anyagok. A tûz haszna, káros hatásai. Mi okozhat tüzet a háztartásban (elektromos készülékek, gyufa, karácsonyfa, gyertya)? Különféle tûzoltási módszerek (homok, hab, víz). Az iskolai poroltó készülék használata. Gyakorlatok: gyors kivonulás az iskola tûzriadó terve szerint. Pánikhelyzet elkerülése, a tûzoltók telefonszáma. A megelõzés fontossága. Játékos vizsgálódások mágnesekkel. Mit vonz a mágnes? Játékok különféle anyagokkal. Mágneses mûködésû eszközök a környezetünkben (pl. zárak, sakktábla, hangszóró). Vonzás, taszítás megfigyelése. Következtetések megfogalmazása szóban. Közlekedés Jellemzõ közlekedési eszközök a lakóhelyen (modern és hagyományos). Helyi és távolsági közlekedési eszközök. Helyes és helytelen utazási szokásaink. A gyerekek mint a balesetek okozói. Magatartásformák gyakorlása valós helyzetekben. Információ, jegyváltás, helyes viselkedés a különbözõ élethelyzetekben. A veszélyhelyzet, a gyermekbalesetek okai és a viselkedés közötti összefüggés. Tájékozódási alapismeretek A tárgyak alaprajza. Kicsinyítés rajzolással. Útvonalak berajzolása az alaprajzba. Térképvázlat készítése az iskola környékérõl. Jelek alkalmazása. Útvonalrajzok, térképvázlatok készítése jól ismert tereprõl. Együttesen tervezett térképjelek használata. Az iránytû. A négy fõ világtáj (mellékvilágtájak). Felszínformák. A lakóhely és környékének felszínformái. Állóvizek, folyóvizek. Hogyan alakítja az idõjárás a felszínt? Tájékozódás a szabadban iránytû segítségével. A felszínformák megismerése tanulmányi séta, videofilmek, képek segítségével. Kialakításuk homokozóban, terepasztalon. Idõjárási jelenségek elõidézése kísérletekkel. Megfigyelés, következtetések levonása. Témakörök, tartalmak Tanulói tevékenység Országismeret Földünk, hazánk, lakóhelyünk. Elemi tájékozódás Magyarország domborzati térképén. A lakóhely megjelölése Magyarország megyéinek térképén. Anyanyelvünk, jelképeink (címer, zászló, himnusz). Hazánk fõvárosa Budapest. Személyes élménybeszámolók, tv, videó, dia, könyvek alapján életképek Magyarországról. Budapest nevezetességei, várostörténete. Országház (jelképek), hidak, színházak, Nemzeti Múzeum, Duna, Vár, Állatkert, Margitsziget, bevásárlóközpontok, közlekedés. A lakóhely élete. Tapasztalatgyûjtés, megfigyelés. A lakóhely társadalmi, gazdasági, kulturális élete. Közlekedés, hírközlés, hagyományok, lakóhelyi közösségek. Kiállítás fotókból, rajzokból, fogalmazásokból, hagyományos eszközökbõl és az itt gyártott ipari termékekbõl. Idegenvezetõ játék a lakóhely nevezetes helyeire. A továbbfejlesztés alapjai A tanuló rögzítse írásban tapasztalatait, megfigyeléseit, méréseit az elõzetesen megbeszélteknek megfelelõ módon! Tapasztalatai alapján döntsön mondatok, rövid szövegek igazságtartalmáról! Olvassa le helyesen a hõmérõt! Használja helyesen a tanult mértékegységeket! Nevezze meg az anyag halmazállapotait, azok néhány jellemzõjét! Közvetlen környezetébõl nevezzen meg példákat a halmazállapot-változásra! Használja helyesen az oldódás, olvadás szavakat. Ismerje a mentõk, tûzoltók, rendõrség telefonszámát, értesítésük módját! Nevezzen meg a környezetébõl néhány fontosabb jellemzõ fajt! Sorolja fel az élõlények életfeltételeit, ismerje az életjelenségeket! Ismerje, hogyan kerülhetõk el a betegségek. Tudja megkülönböztetni az egészséges és a beteg állapotot! Tervezze meg változatos, egészséges étrendjét! Tájékozódjon az iskola környékérõl készített térképvázlaton! Állapítsa meg helyesen iránytû segítségével a fõ világtájakat! Nevezze nevén a település jellemzõ felszíni formáit, felszíni vizeit, nevezetes épületeit, közlekedési eszközeit. Ismertessen egyet a település hagyományai közül. Tudja útbaigazítani az idegent lakóhelyén.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes